CELEX: 32007D0264
Language: bg
Date: 2007-04-23 00:00:00
Title: 2007/264/ЕОРешение на Комисията от 25 април 2007 г. за изменение на Решение 2007/30/ЕО относно преходни мерки за някои млечни продукти, получени в България (нотифицирано под номер C(2007) 1787) (Текст от значение за ЕИП )

1.5.2007   
            
            
               BG
            
            
               Официален вестник на Европейския съюз
            
            
               L 114/16
            
         
      РЕШЕНИЕ НА КОМИСИЯТА ОТ
   
   25 април 2007 г.
   за изменение на Решение 2007/30/ЕО относно преходни мерки за някои млечни продукти, получени в България
   (нотифицирано под номер C(2007) 1787)
   (Текст от значение за ЕИП)
   (2007/264/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Акта за присъединяване на България и Румъния, и по-специално член 42 от него,
   като има предвид, че:
   
               (1)
            
            
               В Решение 2007/30/ЕО на Комисията от 22 декември 2006 г. за определяне на преходни мерки за търгуването на някои продукти от животински произход, получени в България и Румъния (1) се предвиждат някои преходни мерки за продукти от животински произход, които попадат в обхвата на Регламент (EО) № 853/2004 на Европейския парламент и на Съвета от 29 април 2004 г. за определяне на специфични хигиенни правила за храните от животински произход (2) и са получени в предприятия в България и Румъния до 31 декември 2006 г.
            
         
               (2)
            
            
               Понастоящем България е поискала да получи възможност да изнася в трети страни някои млечни продукти, получени в предприятия в тази държава-членка преди 31 декември 2006 г., попадащи в обхвата на Решение 2007/30/ЕО.
            
         
               (3)
            
            
               Това искане може да бъде удовлетворено съгласно условията на член 12, параграф 1 от Регламент (ЕО) № 178/2002 на Европейския парламент и на Съвета (3). В тази рамка България е предоставила необходимата информация за съгласието относно страните на дестинация.
            
         
               (4)
            
            
               Решение 2007/30/ЕО следва съответно да бъде изменено.
            
         
               (5)
            
            
               Предвидените в настоящото решение мерки са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   В член 2, параграф 1 от Решение 2007/30/ЕО се добавя следната алинея:
   
      „Освен това млечни продукти, получени в предприятия в България, могат да бъдат изнасяни в трети страни до 31 декември 2007 г., при условие че износът се извършва в съответствие с член 12 от Регламент (ЕО) № 178/2002 на Европейския парламент и на Съвета (4).
   
   Член 2
   Адресати на настоящото решение са държавите-членки.
   
      Съставено в Брюксел на 25 април 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 8, 13.1.2007 г., стр. 59.
   
      (2)  ОВ L 139, 30.4.2004 г., стр. 55. Регламент, последно изменен с Регламент (ЕО) № 1791/2006 на Съвета (ОВ L 365, 20.12.2006 г., стр. 1).
   
      (3)  ОВ L 31, 1.2.2002 г., стр. 1.
   
      (4)  ОВ L 31, 1.2.2002 г., стр. 1.“